# Daniela Fejerman

Daniela Fejerman (Buenos Aires, Argentina, 1964) Argentinako zinema zuzendari eta gidoilaria da. Psikologian lizentziaduna ere bada.

## Ibilbidea

Antzerkian hasi zen lanean, hainbat sari eskuratuz idazle gazte zein telebistako gidoilari bezala.
Zineman, 2000. urtean Patricia Ferreirak zuzendutako Se quien eres filmaren gidoia idatzi zuen. 1997an eta 1999an bi film labur kozuzendu zituen Ines Parisekin: A mí quién me manda meterme en esto eta Vamos a dejarlo. Bere lehen film luzea, A mi madre le gustan las mujeres, Parisekin batera zuzendua, 2002an estreinatu zen. Film hau hiru Goya saritarako izendatua izan zen, tartean zuzendaritza berri onenaren saria. 2005ean estreinatu zen bere bigarren film luzea, Semen, una historia de amor, hori ere Parisekin batera zuzendua. 2009an estreinatu zuen bakarrik egindako lehen filma: 7 minutos. 2015ean, La adopción pelikula aurkeztu zuen, bikote batek Europako ekialdeko herrialde batean pasatzen duen adopzio prozesu gogor eta korapilatsuan oinarritutako filma. Pelikula honek harrera ona izan zuen publiko zein kritikaren aldetik, besteak beste, FIC-CAT Kataluniako Nazioarteko Zinema Jaialdian zuzendaritza onenaren saria irabazi zuen, Toulousen (Cinespaña) aktore onenaren saria jaso zuen, Kataluniako Akademiaren 4 Gaudí sarietarako izendatu zuten, kritikaren eta ekoizle espainiarren sariak lortu zituen eta nazioarteko hainbat jaialditan parte hartu zuen (Seattle, Mánchester, Gallway, Calcuta, El Cairo).
2017an, berak idatzi eta zuzendutako Gente estúpida antzezlana estreinatu zuen.

## Filmografia

* 1997: A mí quién me manda meterme en esto, zuzendaria eta gidoilaria Ines Parisekin batera.
* 1999: Vamos a dejarlo, zuzendari eta gidoilari Ines Parisekin batera.
* 2000: Sé quién eres, gidoilaria.
* 2002: A mi madre le gustan las mujeres, zuzendaria eta gidoilaria Ines Parisekin batera.
* 2005: Semen, una historia de amor, zuzendaria eta gidoilaria Ines Parisekin batera.
* 2009: 7 minutos , Zuzendaria eta gidoilaria Ángeles González-Sinderekin batera.
* 2015: La adopción.
* 2022: Mamá no enRedes.
* 2023: Alguien que cuide de mí. Elvira Lindorekin batera zuzendua.

## Sariak

* 2016: Zuzendari onena FIC-CAT, Festival Internacional de cine en Catalán, La adopción filmagatik
* 2015: Urrezko Galburua 60.Valladolideko Zinema Astea. La adopción filmagatik
* 2005: Urrezko Binazga Malagako Jaialdian Ines Parisekin batera, Semen, una historia de amor filmagatik.
* 2004: Urrezko Binazga Malagako Zinemaldian Film Onena, La mirada violeta filmagatik.
* 2003: Dublingo Gay eta Lesbiko Zinema Jaialdiaren Publikoaren Saria, Ines Parisekin batera, A mi madre le gusta las mujeres filmagatik.
* 2002: Miamiko Zinema Latinoaren Jaialdi Publikoaren Saria Ines Parisekin batera, A mi madre le gusta las mujeresfilmagatik.
* 2002: Murtziako Zinema Espainiarraren Asteko Gidoi Onenaren Saria, Ines Parisekin batera, A mi madre le gusta las mujeres filmagatik.
* 2002: Torinoko Gay eta Lesbiko Nazioarteko Zinema Jaialdiko Film Onenaren Saria Ines Parisekin batera, A mi madre le gusta las mujeres filmagatik.
* 2002: Turiako Zuzendari Onenaren Saria Ines Parisekin batera, A mi madre le gusta las mujeres filmagatik.
* 2002: Film onenaren Rosebud Saria Verzauberteko Gay eta Lesbiko Nazioarteko Zinema Jaialdian, Ines Parisekin batera, A mi madre le gusta las mujeres filmagatik.
* 1998: Peñiscolako Komedia Zinemaldiko Film labur Onenaren Saria, Ines Parisekin batera, A mi quién me manda meterme en esto filmagatik.

## Erreferentziak

* ↑ «Daniela Fejerman - Mujeres de Cine» www.mujeresdecine.com.
* ↑ RTVE.es. (2020-02-25). «La adopción', de Daniela Fejerman, en Versión Española l RTVE.es» RTVE.es.
* ↑ efe. (2009-05-29). «Féjerman: "El trabajo de guionista está poco reconocido y peor pagado"» Diario de Mallorca.
* ↑ «Personaje: Daniela Fejerman | Cinerama» web.archive.org 2020-05-20 (Noiz kontsultatua: 2025-01-07).
* ↑ Fejerman, Daniela; París, Inés. A mí quién me manda meterme en esto. Bocaboca Producciones (Noiz kontsultatua: 2025-01-07).
* ↑ Fejerman, Daniela; París, Inés. (1999-07-10). Vamos a dejarlo. (Noiz kontsultatua: 2025-01-07).
* ↑ (Gaztelaniaz) A mi madre le gustan las mujeres (2001). (Noiz kontsultatua: 2025-01-07).
* ↑ (Gaztelaniaz) «A mi madre le gustan las mujeres » Premios Goya 2023» www.premiosgoya.com (Noiz kontsultatua: 2025-01-07).
* ↑ (Gaztelaniaz) Semen, una historia de amor (2005). (Noiz kontsultatua: 2025-01-07).
* ↑ (Gaztelaniaz) 7 minutos (2009). (Noiz kontsultatua: 2025-01-07).
* ↑ (Gaztelaniaz) La adopción (2015). (Noiz kontsultatua: 2025-01-07).
* ↑ (Gaztelaniaz) Martínez, Beatriz. (2015-11-11). «Daniela Féjerman: 'Viví un proceso de adopción que casi acaba conmigo'» www.elperiodico.com (Noiz kontsultatua: 2025-01-07).
* ↑ (Katalanez) “L’adopció”, de Daniela Fejerman, dóna el tret de sortida a l’Espai FIC-CAT | Facebook. (Noiz kontsultatua: 2025-01-07).
* ↑ (Frantsesez) «Festival Cinespaña - La adopción» Festival Cinespaña (Noiz kontsultatua: 2025-01-07).
* ↑ (Gaztelaniaz) «Nominaciones | Premios - La adopción» FilmAffinity (Noiz kontsultatua: 2025-01-07).
* ↑ (Gaztelaniaz) «GENTE ESTÚPIDA en los Teatros Luchana» Madrid Es Teatro (Noiz kontsultatua: 2025-01-07).
* ↑ (Gaztelaniaz) Silió, Elisa. (2002-01-11). «Dos directoras debutan con una insólita comedia de mujeres» El País ISSN 1134-6582. (Noiz kontsultatua: 2025-01-07).
* ↑ Fejerman, Daniela; París, Inés. (1999-07-10). Vamos a dejarlo. (Noiz kontsultatua: 2025-01-07).
* ↑ (Gaztelaniaz) Sé quién eres (2000). (Noiz kontsultatua: 2025-01-07).
* ↑ (Gaztelaniaz) «A mi madre le gustan las mujeres» Festival Cine Madrid (Noiz kontsultatua: 2025-01-07).
* ↑ (Gaztelaniaz) Semen, una historia de amor de Daniela Fejerman & Inés París - Vídeo - Historia de amor agridulce. (Noiz kontsultatua: 2025-01-07).
* ↑ (Gaztelaniaz) País, El. (2009-06-12). «Entrevista con Daniela Féjerman, directora de "7 minutos"» El País ISSN 1134-6582. (Noiz kontsultatua: 2025-01-07).
* ↑ (Gaztelaniaz) La adopción (2015). (Noiz kontsultatua: 2025-01-07).
* ↑ (Gaztelaniaz) Mamá no enRedes (2022). (Noiz kontsultatua: 2025-01-07).
* ↑ (Gaztelaniaz) Alguien que cuide de mí (2023). (Noiz kontsultatua: 2025-02-10).
* ↑ «Daniela Fejerman» Directoresdecine.net.

## Kanpo esketak

* "7 minutos" bere film berriaren webgune ofiziala
* 2005eko uztaileko elkarrizketa
* "7 minutos" bere film berria filmaketaren bloga
* Daniela Fejermani buruzko informazioa Interneten Movie DataBase